Александър Пушкин
Завиждам ти…

Превод от руски: Давид Овадия, —

chitanka.info

Завиждам ти…[0]

Завиждам ти на теб, син смел на океана,

сред бури побелял и битка непрестанна!

Пристанище спокойно едва те приюти

и вече тишината започва да гнети —

и пак неудържимо вълните те зоват.

Ръка подай — сърцата ни с еднаква страст пламтят.

От други небеса се чувствам призован,

на старата Европа земята да оставим,

към нови брегове със теб да се отправим;

приветствам те, велики, свободен океан.

[0] Чернова скица. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.